dh-unibe/image-text_koenigsfelden-charters-post-1500 huggingface dataset:
Abschydt zwischen dem hochwirdig₎
fürsten und herrn, ✳ herrn Andereasz,
cardinall zù Österreych, ✳ bischoff
zù Costantz und Brixen ✳ ꝫc̄, unnd
margraff zù Bùrgùnd ꝫc̄, denne
minem gnedig herrn schùlthäysz
und rhatt der statt Bernn ✳ belanget ✳ die zenndt qùartt der Nideren Kilchenn zù Waltzhùott. ✳
Als dann wollermelt min gr₎̃ herrn und obernn
schùlthäysz und rhätt der statt Bernn ✳ uf
ettlich zù schryben ✳ erstvermelts hochwirdigen
fürsten und herrn, ✳ ir hoch fr₎̃✳ gr₎̃✳ einer
ansprach halben ✳ vermög eines reffersbrieff antreffet und belanget die zenndte
qùart zù Waltzhùott, ✳ welche dùrch herrn
bischoff Otho selligen gedechtnùsz, ✳ sin dattùm
der sant Catherina obendt des 1418 jars, ✳
den erwirdigen und gaistlichen froùwen ✳ froùw
äpttisin und convendt zù Kingsveldenten, ✳ doch
mit dem vorrhaldt, ✳ das er und alle sine ✳
noch kom̄en bischoff ✳ vermeg einer widerloszùng, ✳ weliches jar und tags sy wellen,
widerùmb zùm bistùm (✳ inhaldt dess ✳
pfandt schillings leszen und beligen mögen ✳ )
verkaùfft und zù iren handen gesteldt und
ibergeben habe, ✳ mit dem begeren semliches
zethoun, anlangen und ersùchen loszen ꝫc̄.
do nùn uf sin begeren und anhaltten, ✳ so ir hoch
fr₎̃✳ gr₎̃✳ an min gnedig herrn thoun, ✳ ir gnaden
oùch in deren gwarsamen ✳ und brieffen
Staatsarchiv
AARGAU
loszen sùchen und fùnden, ✳ wie das sy uff ein zütt,
vermoͤg eines gùtten pergamendtinen versiglet₎
urkhùndt, ✳ under der statt Waltzhùott secredt
insigell verwardt, ✳ desz dat₎ zinstag vor santt
Vilztag dess 1418 jar, zwischen den vermelten
froùwen zù Kingsveldten an einem ✳ und herrn
schùlthäysz Achatz Essell, daselbst der qùartt
halben, ✳ weliche er dazemoll in pfandts weyss
( ✳ und anderst nit dann von dem zennden der
Nideren Kilchen gangen und gnomen worden ✳ )
ingehebt und beseszen, am anderen theyll, ✳ ein
spann erhebt und zù getragen, ✳ da nùn hieriber die herren der statt Waltzhùott ✳ zwischen
innen erkhendt ✳ und vermög urkhùndt ein
march und limidatz, ✳ wie es nùn fürohin
gehaltten und gebrùcht werden solle, ✳ ein uszsprùch gethoun, ✳ welliches nùn von beiden theyllen angenomen worden ꝫc̄.
nùn iber semliches alles ✳ neben dem ermeldt₎
min gnedig herrn ✳ in vermeltem kaùff, ✳ wie
oùch vermëg in der coppey des refers brieff, ✳
so ir hoch fr₎̃ gn₎̄✳ neben dem schryben, ✳ so er
an min gnedig herrn schonn iberschickht hatt,
fùnden ✳ und heytter meldet, ✳ das es anderst,
nit dann allein die qùartt, ✳ so dùrch hochermelter herrn byschoff Otho, ✳ so schùlthaysz Achatz
Esell ✳ von dem zennden der Nideren Kilchen
zù lechen gehept und beseszen, ✳ umb dreyzechen hùndert Reynischer gùldt₎ in goldt, ✳
jedoch mit vorphaltt wie hievor vermeldt ✳
einer widerlosùng, ✳ den froùwen verkaùfft
[= Urk. Nr. 512] -->
und ibergeben habe, ✳ derhalben alweyll es
sich in genembtem brieff und der gwarsame
heytter erfun̄dten, ✳ das es eben die zenndt
qùartt der Nideren Kilchen antryfft und beriren diee, ✳ wolermelt min gnedig herren
ir hoch fr₎̃✳ gr₎̃✳ berichten und widerùmb
zù schryben loszen ✳ mit dem begeren, ✳ das ir
hoch fr₎̃✳ gr₎̃✳ diewyll sy die loszùng ze thoun
gsinet ✳ zù underrichtùng der march und
fernerren bericht der quàrtt des zennden
halben, ✳ ire gsandte genn Waltzhùott unnd
einen gelegnen tag ansetzen und verordnen
wellen. ✳ alsz dann wellen ir gnaden oùch gleichˀ
gestalt ire rhatts gsanten und jemandt
dohin verordnen ✳ und in der sachen handlen
loszen ꝫc̄.
Uff weliches begeren und zùschryben ✳ ir hoch
fr₎̃✳ gr₎̃✳ wie oùch min gnedig herrn ✳ semliches
innen gefallen loszen ✳ und uff heütt, datto
noch vermeldt, einen tag ✳ genn Waltzhùott zù
erscheinen ernamset und angesetzt, ✳ welicher
oùch von beden theyllen besùcht. ✳ unnd waren
von wegen ir hoch fr₎̃✳ gr₎̃✳ gsanten ✳ aldo: ✳
die edlen, ernvesten, fürsechtig₎ und wysen ✳
herren, ✳ herr Jacobùs Koller, ✳ camer rhatt
und kùchimeyster, ✳ und herr Johann
Wechlin, der zütt verwaltter ✳ des gottshùsz Weiningen, ✳ danne von wegen miner
gnedigen herren ✳ die ernvesten, fromen,
fürsichtigen, ersamen und wyszen herren, ✳
herr Anthoni Gasser ✳ und herr Cristan
Willading, bedt venner und des rhatts ✳ der statt
Bernn, ✳ zù sampt herrn Joder Bitziùs, der zütt
hoffmeyster zù Kingsveldten. ✳ da nùn uff
semliches ir hoch fr₎̃ gr₎̃✳ die herren gsanten
noch verrichtùng ires früntlichen grùsz ✳
innamen ires gnedigen fürsten und herrn
fürbrachten und zù erkhennen geben, ✳ wie das
sy von ir hoch fr₎̃ gr₎̃✳ abgeferdiget ✳ mit dem bevelch, das sy die zenndt qùarrartt gegen der
widerloszùng und erlegùng des geltzs, ✳ vermög
inhaltt dem verstandt noch desz refers brieffs,
alleklich daelbst zù Waltzhùott ansprechen ✳
gùetter hoffnùng und der zù versicht ✳ wolermeldt min gnedig herrn ✳ ir hoch fr₎̃✳ gn₎̃✳
deszen nit speren, sonderlich verfolgen
loszen werdten ꝫc̄.
hieriber min gnedig herrn die gsanten ✳ innamen
miner gnedig₎ herrn antwùrtt gaben, ✳ sy
hetten ir, der herrn gsanten, ✳ von wegen ires
gnedigen fürsten und herrn ✳ die ansprach der
zenndt qùartt ✳ neben irem anbringen gegen
erlegùng der widerloszùng ✳ desz gelts woll
ankendt und verstanden ( ✳ unnd wie woll
min gnedig herrn ✳ nùn biszhär wie oùch die
froùwen ein lange zütt, ✳ weiytt iber menschen
gedenckhen, als iber die 175 jar oder noch
lenger, ✳ onne menigclichs eynredt und widersprechen in posesz und liebiger besitzùng ✳
genùtzt und eyngenomen ✳ ), jedoch khinden
sy nit für ( ✳ sonder die loszùng ✳ wover ir
hoch fr₎̃ gr₎̃ zethoun gesinet und nit abstonn
weldten ✳ ) doch mit vorphaldt und anderer gestaldt,
nit ✳ dann allein inhaltt brieff und sigell, ✳
weliches nùn nit die gantze qùartt✳ wie sy
ansprechen, ✳ sonder allein die qùartt von der
Nideren Kilchen, ✳ so vorhin schùlthäysz Achatz
Eszell in pfandts weyss ✳ vermög des ibergob und kaùff briefs ( ✳ wie gleich fals oùch
der refers, so ir hoch fr₎̃ gr₎̃ by handen ✳ )
usz wysze und zù geben ingehebt und genùtzett
belanget und antreffe ✳ semliches beschen
loszen. ✳ zù dem so were oùch, vermeg eines
besigletten, pergamendinen urkhùndt ✳ mit
der statt Waltzhùott secredt insigell verwartt, verhanden, ✳ so sy by handen hetten, ✳
weliches mit sinem inhaltt meldentte, ✳ wie
sich domollen diser qùartt der Nideren Kilchen,
so schùlthaysz Achatz Esell lebt, ✳ ein spann ✳
zwischen ime und den froùwen zù Kingsfveld₎
erhebt und zùgetragen, ✳ dariber die herren
der statt Waltzhùott, ✳ inhallt urkhùndts, ✳
zwischen innen ein erleytterùng und uss sprùch ✳
oùch vermög einer kùndtschafft ein uszmarch¬
ùng und limedierùng, ✳ wie weytt die vermeldte qùartt und welicher gstaldt nùn
fürohin die selbige gann ✳ und gnomen ✳
werdte solle, gethoun haben ✳ heytter zù geb
und in sich hielt, ✳ weren derhalben innamen irer gnedigen herrn ✳ der hoffnùng
und der zùversicht ✳ ir hoch fr₎̃ gr₎̃✳, oùch
sy die herrn gsantten, ✳ werden in ir gnaden
namen ✳ nit wytter odˀ merers ansprechen
dann allein was brieff und sigell inhieltt und
usz wyse ✳ oùch innen inhaltt und werung ✳ desz
gemelten urkhùndt ✳ die uszmarchùng und linedierùng vilgenempter qùartt zenndens alsz
ansprechere, ✳ wo die anfange und uszgennge wysen ✳
oder zeigen loszen zethoùn schùldig sin ꝫc̄.
uff semliches die herren gsandten ✳ von
wegen ires gnedigen fürsten und herren ✳ oùch
innamen ir hoch fr₎ gr₎̃✳ wytter antwùrtt
gaben, ✳ sy hetten ir miner gnedigen herren
anbringen und bericht woll an kerdt ✳ unnd
gnùgsam verstanden, ✳ das ettwas wytters
und merers, vermög des urkhùndts eines sprùchs
so von den rhätten der statt Waltzhùott zwischen den froùwen zù Kingsveldten ✳ und herrn
schùlthayss Achatz Esell der vermeindten qùartt
halben bschechen, ✳ weliches wytteren bericht
der uszmarchùng und limedierùng ✳ oùch andersz
halb zùgeb verhanden, ✳ den sy dann by handen
hetten, ✳ da nùn sich der ibrig ob unnd
kaùff brieff ✳ dess gleichen der refers anderst
nit, ✳ dann allein uf die vilgmelte qùartt
so schùlthäyss Achatz Esell in pfandts wyss
ingehebt, ✳ semliche zuͦ einer widerlossùng ✳
referiertt und melendte ✳ und nit die ganzte
qùartt belangt und antreffe ✳ aller lenge noch
gnuegsam verstanden, ✳ darùmb ir hoch fr₎̃✳
gn₎̃✳ noch sy vil weniger nit gwist ✳ khinden
oùch gleich falss nit für, ✳ sonder oùch die wyll
sy den bustaben sechen, nit darwydter. ✳
Allein were an sy, min gnedig herrn, ✳ die gsanten,
ir gantz früntlich bitt, sy weldten so wolthoun
und innen abschrifft und copias ✳ von dem vilgemelten vertrags urkhùndt, ✳ insonderheytt
sich der march halben darin zù ersuchen
haben, ✳ mit deyllen und wenden loszen. ✳ als
dann weldten sy sich wytter hieriber bedenckh₎
und innen mit gebürender antwùrtt
begegnen ✳ ꝫc̄. ✳
weliches uff ir früntlich begeren innen, den
herren gsanten, ✳ von minen gnedigen herren
gùtts willens bewilliget ✳ zù gloszen unnd
geben wordten ꝫc̄.
volgentz iber semlichen iren gehebten verdanckh ✳ abermols die herren gsanten innamen ir hoch fr₎̄ gr₎̄✳ zù gùttem theyls
wie vorhin antwùrtt geben und umb sovill
wytter, ✳ sy hetten sich in der coppey des urkhùndts ✳ desz gleichen in der gewarssame ersechen, ✳ darùmb sy, noch ir hoch fr₎̃ gr₎̃✳
nit gwist ✳ neben dem sy nit anderst dann
allein die gantze qùartt desz zennden ✳ an zùsprechen abgeferdiget wordten, ✳ da sy nochmals semliches bisz uff wider hinder sich
bringen ✳ an ir hoch fr₎̃ gr₎̃✳, sonderlich
von wegen der march halb, ✳ die sy oùch nit
wisten ✳ und erst erkhùndigùng, nochfrag und
nochdenckhens haben, ✳ darby bleyben miesten
loszen ✳ unnd hierin uff diszmols nit wytter
zù handlen wisten ꝫc̄.
Hieruff wolermelt min gnedig herrn gsanten ✳
innamen miner gnedig herren ✳ gùtten deyls oùch
wievor hin und umb sovill wytter antwùrtt ✳
gaben, ✳ sy hetten abermols ir anbringen unnd
begeren ✳ oùch mit dem inhaltt wie das sy
✳ in
semlichem hierin nit wytter ettwas zehandlen
wisten oder khündten, ✳ sonder selliches zùvor
an ir hoch fr₎̃ gr₎̃✳ gelangen, bringen unnd
oùch der march halben nochfrog haben loszen
miesten ✳ gnùgsam verstanden, ✳ weren oùch
desz selbigen gar woll zù friden, ✳ dann sy
gùtter hoffnùng und der zùversicht, ✳ wover
ir hoch fr₎̃ gr₎̃✳ neben disem bericht, ✳ so sy
innamen und usz bevelch miner gnedig herren
detten ✳ desz inhallts wie das hievor zù
Waltzhùott zwù pfaren, ✳ namlich der Oberenn
Kilchen zù Unser Lieben Froùwen ✳ und der Nideren Kilchen zù Sant Johanns, ✳ da von die qùartt
gangen ✳ gsin weren, ✳ weliche aber mit nochloszùng und bewilligùng under dem bischoff
loblicher gedechtnùsz ✳ der oùch gleichfals sine gsante
aldo und darby kebt ✳ oùch vermög eines vertrags zù einer pfarr gemacht ✳ und die eine, als
namlich die pfarr der Nideren Kilchen, ✳ dozemoll
abgethoun ✳ oùch einem pfarer so aldo sin wùrtt ✳
der moszen, das er zwen gelertte und geschickhte
helffer ✳ darùsz neben ime erhaltten unnd
haben soldte ✳ wie dann vermelter vertrag, ✳ so
hinder minem gnedig₎ herrn zù finden ✳ desz
alles in sich hielt und usswyse, ✳ ein jerlich
einkomen und corpùs von allem zennden
und von dem selben eynkomen geschepftt und
gemacht worden were ✳ ( ✳ darby und noch semliches
verblibe ✳ ), da dann woll zù vermùotten und
zù gedenckhen, das da mollen ✳ der qùartt halben
nie gedocht, ✳ oùch nie angefordert wordten sye. ✳
weren oùch noch mols der hofnùng und der
zùversicht wover wover vermeldte zenndt
qùartt widerùmb gesindert und hievon gnomen
wùrdte ✳ das billich an miner gnedig herren deyll ✳
ettwas noch billigkeytt abgonn ✳ und von vermelter qùartt ✳ dem pfarrer an sinem jerlichen
eynkomen ✳ erschiesen und der last nit allein
uf minem gnedig herrn ligen und verbleyben
soldte, ✳ zù dem das vill und wolermelt ✳
min gnedig herren ✳ nit nùn allein zù erhaltt¬
ùng den pfarer, ✳ sonder oùch mit deglichem
groszem iberlast des almùoszen den frembden ✳ des gleichen mit wichetlicher spendt
und uss teyllùng der bùrgerschafft ✳ irer arm̄en ✳
dringen und hetten ✳ da nùn wover innen
minen gnedigen herrn hieran iber dise langwürige poses ettwas gnomen wùrdte ✳ verursachet oùch notthalben nit für khindten ✳ ein
enderùng zethoun und dem selben zù zùckhenn, ✳
weliches nùn einer statt Waltzhùott irer armen halben schwerlich fallen und reichen
wùrdte ✳ neben dem vermeldten ✳ sonderlich
all wyl ir hoch fr₎̃ gr₎̃✳ sonst aldo nichtzit
eynkomen haben unnd die sachen nùn also lang
an gestanden ✳ zù dem das die alte march kom ✳
zù finden sin werdte ✳ also hiedùrch die
zenndt qùartt nit wol getheyltt und usz gescheyden
werden, darusz dann woll groszen gspann und
allerley wider willen sich erheben und begeben ✳
( ✳ und oùch uf unpartheysche schidt lütt, ✳ weliches
groszen mercklichen costen bringen ✳ komen
mieste ✳ neben dem das wover ir hoch fr₎✳ gr₎̃✳
die abloszùng des gelts ✳ die drey zechen hùndert
gùldti₎ ( ✳ die wyll es nit sovill antreffe und
bringen ✳ ) in ander weg an legen loszen ✳ semliches
vill mer dann die qùartt desz zenndenns erfragen und bringen wûrdte oder mechte ✳ were
derhalben an sy, die herrn gsanten innamen irer
gnedigen herrn und oberen, ✳ früntlich und nochbürlich bitt ✳ die wellen semliches alles
neben erbiettùng ires gùtt willigen dienst ✳
und nachbürlichen willens ✳ sampt anderem
bericht ✳ ir hoch fr₎̃ gr₎̃✳ an zeigen unnd fürbringen, ✳ der drestlichen zùversicht und
der hoffnùng, ✳ wann ir hoch fr₎ gr₎̃✳ von innen
den herren gsanten aller sach halben ✳ berichtet
und verstendiget werdten, ✳ ir hoch fr₎✳ gr₎̃✳
villeicht semliche ansproch und die sachen ✳
in gnedigs bedenckhen stellen, ✳ berùwen und
wie von altem här verbleyben loszen wùrdten, so
iber weliches sy die herren gsandten semliches alles
neben allem bericht des gantzen handels ir hoch
fr₎ gr₎̃✳ an und für zù bringen, ✳ oùch hieby zù
der sachen vill gùtts zù reden und zethoun, ✳ sich
gantz früntlich angebotten ✳ mit dem vermeldten
und der hoffnùng oùch der zùversicht ✳ ir hoch
fr₎̃ gr₎̃✳ werdten hieriber
in kùrtzem und
zù gelegner zütt ✳ minen
gnedig₎ herrn widerùmb mit gebürender schrifftlichen antwùrtt begegnen ꝫc̄, welich es gleichfals min gnedig herrn die gsanten zù hochen danckh ✳ uff und angenomen ✳ und also uff
semliches zù allen theyllen ✳ in aller früntligkeytt von ein ander abgescheydten ✳ verhandlett, geben und beschechen zù Waltzhùott
uf den 21 tag mayens im jar 1594. ✳
unnd diewyll bisz uff heuütt datto ✳ von ir
hoch fr₎ gr₎̃✳ kein antwùrtt komen und erfolgt, ✳
derhalben zù vermùodten, es wurdte oder mechte
also ersitzen bleyben ✳ der wegen mir ✳ hienoch bemeltem gewesznem hofschryber ✳ die
weyll ich hieby mit und neben ✳ do zemoll
in aller handlung, ✳ oùch von minen gnedigen herrn
härzù verordnet gsin, ✳ gleich fals von iren gnaden ✳ mir damit wann es sich ettwan, ✳ es
were iber kùrtz oder lang begebe, ✳ also das min
gnedig herrn wiederùmb deszhalben an gelangt
und ersùcht ✳ man wiszen mechte, ✳ waz man sich
domoll beholffen ✳ oùch innen fürgehaltten
worden ✳ und wie oùch wasz man sy deszhalb mit
ein ander under redt und verabscheydet habe, ✳
deszhalben in ein schrifftlichen abscheydt zù
stellen und zù aller gewarsame zù begen ✳
sich darnoch zù haltten wiszen ✳ weliches ich hie
noch unden gemelter gewesner hofschryber ✳
uff radification und abherrn ✳ oùch bestettigùng
miner gnedig₎ herrn gsanten hievor gmeldt, ✳
also ergangen sin gethoun hab ✳ und oùch mit
diser miner eignen handtschrifft bezeigen ✳
thùw. ✳ geben und beschechen den fünffund zwentzigisten tag apperillen im jar
noch Cristi gebùrtt ✳ dùsset fünff hùndert
neunitzig und fünff jar. ✳
Zacharius Gottschalckh, alter
hofschryber zù Kuigsveldten, ✳
der zütt bùrger zù Bernn ✳
manu propria
abscheydt ✳
der anforderùng so der hochwirdig fürst und herr, ✳ herr
Andereass, cardinall von
Österich, ✳ der zütt bischoff
zù Còstantz ✳ ꝫc̄, der qùartt
halben dess zenndens zù
Waltzhùott ✳ an min gr₎̃
herrn thoun hatt ✳
Nͦ✳ 62 ✳
K
S 20 ✳
Nͦ✳ 2✳
dat₎ ✳ 21 ✳ apprylle meyen
1594 ✳
zuͦ Waldttz hùott ✳ verhandlett
dùrch hˀ venner Willending,
hˀ hoffmeister ✳ Joder Bytyùs ✳
und mich Anthonni Gasser ✳
Kònigsfelden .
970